****

**รายงานผลการดำเนินการ**

**ตามแผนปฏิบัติการ**

**ด้านการป้องกันและปราบปรามการทุจริต**

**ประจำปีงบประมาณ พ.ศ.2561**

**องค์การบริหารส่วนตำบลโชคนาสาม**

**อำเภอปราสาท จังหวัดสุรินทร์**

**รายงานผลการดำเนินการตามแผนปฏิบัติ**

**ด้านการป้องกันและปราบปรามการทุจริต**

**ประจำปีงบประมาณ พ.ศ.2561**

**------------------------------------------------**

องค์การบริหารส่วนตำบลโชคนาสาม ได้มีการจัดทำแผนปฏิบัติการด้านการป้องกันและปราบปรามการทุจริต ประจำปีงบประมาณ พ.ศ.1ใช้เป็นกรอบดำเนินงานในการป้องกันและปราบปรามการทุจริตภายในองค์การบริหารส่วนตำบลโชคนาสาม ซึ่งในปีงบประมาณ พ.ศ.2561 ได้จัดทำแผนปฏิบัติการในการวัดความสำเร็จของการดำเนินการตามแผนการป้องกันและปราบปรามการทุจริตขึ้น

โดยองค์การบริหารส่วนตำบลโชคนาสามได้มอบหมายให้ส่วนราชการภายในรับไปดำเนินการ และบัดนี้การดำเนินการตามแผนฯ ประจำปี พ.ศ.2561 ได้สิ้นสุดลงแล้ว จึงขอรายงานผลการดำเนินงาน พร้อมทั้งระบุปัจจัยสนับสนุน ปัญหา อุปสรรค ข้อเสนอแนะในการปรับปรุงแผนฯ สำหรับกรอบแผนการดำเนินงาน ดังนี้

**1.ผลการดำเนินงาน**

**ยุทธศาสตร์ที่ 1 การสร้างสังคมที่ไม่ทนต่อการทุจริต**

1.ดำเนินการตามยุทธศาสตร์เสริมสร้างสำนึกและค่านิยมให้หน่วยงานภาครัฐบริหารงานตามหลักธรรมมาภิบาล โดยดำเนินโครงการดังนี้

# 1.1 โครงการสร้างจิตสำนึกด้านคุณธรรม จริยธรรม โครงการสร้างจิตสำนึกด้านคุณธรรมและจริยธรรม ของคณะผู้บริหาร และพนักงานขององค์การบริหารส่วนตำบลโชคนาสาม

การดำเนินการ

ดำเนินโครงการ มีผู้บริหาร สมาชิก อบต. พนักงาน พนักงานจ้างเข้าร่วม

ผลการดำเนินการ

การดำเนินการเป็นการสร้างคุณธรรม จริยธรรม ให้กับคณะผู้บริหารและพนักงานขององค์การบริหารส่วนตำบลโชคนาสาม ได้นำหลักคุณธรรม จริยธรรม ไปใช้พัฒนาคุณภาพชีวิตและการทำงานได้อย่างเหมาะสม เกิดการเรียนรู้ในการอยู่ร่วมกัน มีความสัมพันธ์อันดีระหว่างกันและกัน รวมทั้งได้เปิดโลกทัศน์ในการศึกษาองค์ความรู้ใหม่ๆ

-2-

1.2 กิจกรรมถวายสัตย์ 5 ธันวา ข้าราชการที่ดีของแผ่นดิน

การดำเนินการ

ให้ข้าราชการ ลูกจ้าง เข้าร่วมงาน วันที่ 5 ธันวาคม เพื่อถวายสัตย์ เป็นข้าราชการที่ดีของแผ่นดิน

ผลการดำเนินการ

องค์การบริหารส่วนตำบลโชคนาสามโดยผู้บริหารและสมาชิก อบต.และพนักงานเทศบาลได้เข้าร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เพื่อปลูกฝังอุดมการณ์เพื่อชาติ ศาสนา พระมหากษัตริย์ ซึ่งจัดขึ้นในวัน ที่ 5 ธันวาคม 2560 ณ ที่ว่าการอำเภอปราสาท

1.3 การยกย่องเชิดชูเกียรติ ประชาชน/เจ้าหน้าที่ท้องถิ่นที่ประพฤติตนเป็นแบบอย่างที่ดี

การดำเนินการ

คัดเลือกประชาชน/บุคลากร เพื่อยกย่องเพื่อส่งเสริมให้เกิดค่านิยมในการเป็นคนดีของสังคม

1.4.1) ส่งเสริมการยกย่องเชิดชูคนดี

1.4.2) คัดเลือกพนักงานดีเด่น

ผลการดำเนินการ

องค์การบริหารส่วนตำบลโชคนาสามได้คัดเลือกพนักงานดีเด่น และมอบเกียรติบัตร

**ยุทธศาสตร์ที่ 2 การบริหารราชการเพื่อป้องกันการทุจริต**

2.1 การจัดอบรมให้ความรู้ ความเข้าใจ ในส่วนที่เกี่ยวข้องกับพระราชบัญญัติข้อมูลข่าวสารของทางราชการ พ.ศ.2540

การดำเนินการ จัดการฝึกอบรมให้ความรู้ ความเข้าใจ ในส่วนที่เกี่ยวข้องกับพระราชบัญญัติข้อมูลข่าวสารของทางราชการ พ.ศ.2540

ผลการดำเนินการ

สำนักปลัด องค์การบริหารส่วนตำบลโชคนาสามได้ดำเนินการจัดการฝึกอบรมให้ความรู้ ความเข้าใจ ในส่วนที่เกี่ยวข้องกับพระราชบัญญัติข้อมูลข่าวสารของทางราชการ พ.ศ.2540 ณ ห้องประชุมองค์การบริหารส่วนตำบลโชคนาสาม

-3-

2.2 การเผยแพร่ประกาศจัดซื้อจัดจ้างผ่านทางศูนย์ข้อมูลข่าวสารและ www.choknasam.go.th

การดำเนินการ จัดทำแผน และจัดทำสรุปผล

ผลการดำเนินการ

กองคลังได้ดำเนินการเผยแพร่ประกาศจัดซื้อจัดจ้างผ่านทางศูนย์ข้อมูลข่าวสารทางวิทยุ หนังสือพิมพ์ และทางอินเตอร์เนต [www.choknasam.go.th](http://www.choknasam.go.th)

2.3 การเก็บสถิติและสรุปผลการใช้บริการศูนย์ข้อมูลข่าวสารให้ผู้บริหารทราบอย่างสม่ำเสมอ

การดำเนินการ เก็บสถิติและสรุปผลการใช้บริการศูนย์ข้อมูลข่าวสาร

ผลการดำเนินการ

องค์การบริหารส่วนตำบลโชคนาสามได้ดำเนินการการเก็บสถิติและสรุปผลการใช้บริการศูนย์ข้อมูลข่าวสาร เป็นประจำต่อเนื่องทุกไตรมาส

2.4 การมีระบบควบคุมและตรวจสอบภายใน

การดำเนินการ จำทำแผน และจัดทำสรุปผลการควบคุมภายใน

ผลการดำเนินการ

1.กำหนดมาตรฐานการควบคุมภายใน

ได้ดำเนินการตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6 กำหนดให้ผู้รับตรวจรายงานต่อคณะกรรมการตรวจเงินแผ่นดิน ผู้กำกับดูแล และคณะกรรมการตรวจสอบเกี่ยวกับการควบคุมภายในอย่างน้อยปีละหนึ่งครั้งภายในเก้าสิบวันนับจากวันสิ้นปีงบประมาณหรือปีปฏิทิน

2.การดำเนินงานด้านการบริหารจัดการความเสี่ยงภายในองค์กร

มีการแต่งตั้งคณะกรรมการและคณะทำงานบริหารความเสี่ยงซึ่งได้มีการกำหนดองค์ประกอบคณะกรรมการและคณะทำงานโดยแบ่งอำนาจหน้าที่ความรับผิดชอบโดยชัดเจน ได้ดำเนินการจัดทำแผนบริหารความเสี่ยง และวิเคราะห์ความเสี่ยงที่เกิดขึ้นภายในองค์กร

3.ได้ดำเนินการจัดทำรายงานการควบคุมภายในประจำปีงบประมาณ 2561 ตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6 ทั้งในส่วนงานย่อย และในส่วนองค์กร และได้รายงานผลการดำเนินการ จัดส่งรายงานให้สำนักงานตรวจเงินแผ่นดินสุรินทร์และอำเภอปราสาทเรียบร้อยแล้ว ภายใน 30 ตุลาคม 2561

-4-

**ยุทธศาสตร์ที่ 3 การส่งเสริมบทบาทและการมีส่วนร่วมของภาคประชาชน**

3.1 ระบบรับเรื่องราวร้องทุกข์อิเล็กทรอนิกส์

การดำเนินการ

รับร้องเรียนร้องทุกข์/ได้รับความเดือดร้อนและไม่ได้รับความเป็นธรรมจากการปฏิบัติงานของ ข้าราชการและพนักงานของรัฐผ่านเว็บไซต์

ผลการดำเนินการ

ได้ดำเนินการตรวจสอบเรื่องร้องทุกข์ ร้องเรียนผ่านทางเวปไซด์ www.choknasam.go.th และทางเฟสบุคอย่างต่อเนื่องสม่ำเสมอ

3.2ประชาสัมพันธ์ความรู้ความเข้าใจเกี่ยวกับการป้องกันและปราบปรามการทุจริตการสร้างมาตรฐานความโปร่งใสเช่นกฎหมาย/ระเบียบข้อบังคับ/วิธีการปฏิบัติข้อมูลข่าวสารให้เจ้าหน้าที่ท้องถิ่น

การดำเนินการ ประชาสัมพันธ์ความรู้ความเข้าใจเกี่ยวกับการป้องกันและปราบปรามการทุจริต

ผลการดำเนินการ ประชาสัมพันธ์ผ่านทางเวปไซด์

3.3 การสำรวจความคิดเห็นของประชาชน/ผู้รับบริการ/ผู้มีส่วนได้เสียเกี่ยวกับการป้องกันการทุจริตและประพฤติมิชอบขององค์การบริหารส่วนตำบลโชคนาสาม

การดำเนินการ สำรวจความคิดเห็นของประชาชน/ผู้รับบริการ/ผู้มีส่วนได้เสีย

ผลการดำเนินการ

ได้จ้างสถาบันการศึกษาสำรวจความคิดเห็น ความพึงพอใจของประชาชน ผลการสำรวจความพึงพอใจอยู่ในระดับดี

**ยุทธศาสตร์ที่ 4 การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น**

4.1 จัดทำมาตรฐานการปฏิบัติงาน ด้านแผนงาน งบประมาณและ บุคลากร

การดำเนินการ

จัดทำมาตรฐานการปฏิบัติงานด้านแผนงาน งบประมาณและ บุคลากร

-5-

ผลการดำเนินการ

สำนักปลัดได้จัดทำ

1) นโยบายด้านการพัฒนาบุคลากรด้านคุณธรรมจริยธรรม

2) กำหนดมาตรการการป้องกันและต่อต้านการทุจริตประพฤติมิชอบ

3) จัดทำข้อบังคับว่าด้วยจรรยาบรรณข้าราชการ

4.2 จัดอบรมหรือเผยแพร่เสริมความรู้ความเข้าใจเกี่ยวกับระบบการจัดซื้อจัดจ้างภาครัฐ

การดำเนินการ

จัดอบรมหรือเผยแพร่เสริมความรู้ความเข้าใจ

ผลการดำเนินการ

โดยดำเนินการในโครงการศึกษาดูงานเพื่อเพิ่มประสิทธิภาพและการบริหารงานของ อบต.ประจำปี 2561

4.3 จัดทำรายงานผลความสำเร็จของแผนปฏิบัติการด้านการป้องกันและปราบปรามการทุจริตคอร์รัปชั่นกับมาตรฐานความโปร่งใส

การดำเนินการ

จัดทำรายงานผลแผนปฏิบัติการด้านการป้องกันและปราบปรามการทุจริต

ผลการดำเนินการ

มีการจัดทำรายงานผลแผนปฏิบัติการด้านการป้องกันและปราบปรามการทุจริต

4.3 การส่งข้าราชการและเจ้าหน้าที่เข้าร่วมการประชุม อบรมสัมมานาที่เกี่ยวข้องกับ

การดำเนินการ ส่งข้าราชการและเจ้าหน้าที่เข้าร่วมการประชุม

4.3.1 ด้านการป้องกันและการปราบปรามการทุจริต

4.3.2 ด้านทรัพยากรบุคคล

4.3.3 ด้านการเงิน

4.3.4 ด้านการตรวจสอบภายใน

ผลการดำเนินการ

มีการจัดส่งข้าราชการเข้าอบรมในหลักสูตรต่างๆที่เกี่ยวข้องกับตำแหน่งทุกด้าน ยกเว้นด้านการตรวจสอบภายใน เนื่องจากไม่มีเจ้าหน้าที่ตรวจสอบภายใน แต่ดำเนินการจัดส่งอบรมในด้านการควบคุมภายใน

1) ด้านการป้องกันและการปราบปรามการทุจริต

2) ด้านทรัพยากรบุคคล

-6-

3) ด้านการเงิน

4) ด้านการควบคุมภายใน

* 1. จัดทำหลักเกณฑ์วิธีการรับฟังข้อร้องเรียน/ร้องทุกข์

การดำเนินการ

จัดทำ หลักเกณฑ์วิธีการรับฟังข้อร้องเรียน/ร้องทุกข์

ผลการดำเนินการ

มีการจัดทำหลักเกณฑ์วิธีการรับฟังข้อร้องเรียน/ร้องทุกข์ พร้อมคู่มือประชาชนแจกแก่ประชาชนเรียบร้อยแล้ว

4.5 การจัดระบบรับฟังข้อร้องเรียนการแจ้งเบาะแสการทุจริต การจัดช่องทางร้องเรียน/แจ้งเบาะแส/ความคิดเห็น

* ตู้รับข้อร้องเรียน
* ศูนย์ข้อมูลข่าวสาร อบต.โชคนาสาม
* เว็บไซต์www.choknasam.go.th
* โทร 044 558877

การดำเนินการ

จัดทำระบบรับฟังข้อร้องเรียน/ร้องทุกข์ แจ้งเบาแสการทุจริต

ผลการดำเนินการ

มีการจัดทำจัดทำระบบรับฟังข้อร้องเรียน/ร้องทุกข์ แจ้งเบาแสการทุจริต เผยแพร่ประชาสัมพันธ์ทางเวปไซด์ และแผ่นพับ

**2.ปัจจัยสนับสนุน**

ในการดำเนินกิจกรรมต่างๆ ตามแผนปฏิบัติการฯ มีปัจจัยในการสนับสนุนและผลักดันในการดำเนินการประสบความสำเร็จ ดังนี้

1) การที่มีระบบควบคุมภายใน เป็นการสร้างระบบการป้องกันและปราบปรามการทุจริตและประพฤติมิชอบได้ในระดับหนึ่ง

2) องค์การบริหารส่วนตำบลโชคนาสามมีการสร้างกลไกของข้อมูลข่าวสารให้เกิดความโปร่งใส โดยมีการจัดตั้งศูนย์ประสานราชการใสสะอาด และศูนย์ข้อมูลข่าวสาร

3) มีการเผยแพร่ข้อมูลข่าวสารและการรับเรื่องร้องเรียนทาง Web site และ facebook

-7-

**3.ปัญหา/อุปสรรคในการดำเนินงาน**

องค์การบริหารส่วนตำบลโชคนาสามเป็นหน่วยงานขนาดเล็ก การตรวจสอบปัญหาการทุจริตโดยฝ่ายสภาอาจได้ผลในบางโครงการ แต่เนื่องจากฝ่ายสภาฯมีข้อจำกัดเรื่องความรู้ความสามารถเนื่องจากสมาชิกสภายังมีความรู้ไม่หลากหลายและขาดความชำนาญเฉพาะด้าน ทำให้อาจมีการตรวจสอบที่ไม่ครอบคลุมทุกด้าน

การที่ไม่มีเจ้าหน้าที่ตรวจสอบภายใน รับผิดชอบงานโดยตรงทำให้กระบวนการตรวจสอบภายในมีการตรวจสอบไม่สม่ำเสมอ แม้ว่าจะมีการกำหนดให้มีผู้รับผิดชอบการตรวจสอบภายในแต่เป็นการกำหนดในเชิงสัญลักษณ์มากกว่าที่จะมีการดำเนินการตรวจสอบอย่างต่อเนื่อง เนื่องจากเจ้าหน้าที่ผู้รับผิดชอบต้องรับผิดชอบงานหลักของตนเองก่อน อาจทำให้ไม่มีเวลาดำเนินการตามแผนการตรวจสอบ

**4.ข้อเสนอแนะ**

1) พัฒนาศักยภาพและปลูกฝังข้าราชการให้มีคุณธรรม จริยธรรม ไม่กระทำการทุจริตประพฤติมิชอบ ให้เป็นรูปธรรมมากขึ้น

2) พัฒนาระบบประเมินผลการเสริมสร้างธรรมาภิบาลในระดับบุคคล โดยนำผลการประเมินมาใช้ประกอบการพิจารณาความดีความชอบ

3) เปิดโอกาสให้ประชาชนเข้ามามีส่วนร่วมในการเข้าถึงอำนาจการตัดสินใจ โดยให้ประชาชนมีส่วนร่วมในการตรวจสอบในทุกขั้นตอน อย่างโปร่งใส สมเหตุสมผล

4) ให้มีหน่วยตรวจสอบภายใน โดยมีตำแหน่งเจ้าหน้าที่ตรวจสอบภายในเพื่อการตรวจสอบอย่างมีประสิทธิภาพ